Catherine Afeku

Catherine Ablema Afeku (wɔwoo no Obiradzi 27, afe 1967) yɛ Ghana amanyɛnyi. Ɔyɛ Ɔman Ho Dɔ Kuw Fofor (New Patriotic Party) no munyi na Mbrahyɛ Bagua no munyi ma Evalue Gwira Mansin a ɔwɔ Atɔe Fam Mantɔw (Western Region) no mu. Na ɔyɛ kabinɛt soafo wɔ Ɔmampanyin Nana Akuffo-Addo aber do na ɔsom dɛ Ghana Nserahwɛ, Amambra na Adzebɔ ho Ɔsoafo fii Kwakwar 2017 kosii Kwakwar 2019 mu.

Wɔsesaa no fii Ministry of Tourism mu kɔr Presidency of the Republic of Ghana wɔ 28 Kwakwar 2019. Mprɛmprɛn yi ɔyɛ Ɔman Soafo wɔ Ɔmampanyin Dwumadzibea, a wɔdze no ahyɛ Ɔsomfo Panyin Dwumadzibea.

 Ɔbra Ahyɛse Na Nwomasua 
Wɔwoo no wɔ Axim wɔ Atɔe Mantɔw (Western Region) mu. Onyaa Master of Business Administration wɔ Keller Graduate School of Management a ɔwɔ DeVry Esuapɔn mu wɔ Atlanta, Georgia wɔ afe 2000 mu.

 N’edwumasɛm 
Afeku nye wiadze nyinara sikakorabew ayɛ edwuma pɛn na Stico fangow a ɔwɔ Kenya, hɔ no ɔyɛɛ edwuma dɛ edwuma mpontu fotufo. Wɔsan so faa no edwuma mu wɔ Lingua Skuul a wosua kasahorow a ɔwɔ Brescia, Italy. Afe 2000 n’ahyɛase mu no, ɔbɛyɛɛ Ghana Aban kasamafo dze maa adansi ho nsɛm wɔ John Agyekum Kufour n’amambu mu.

 Amanyɛsɛm 
Afeku huraa amanyɛsɛm mu afe 2000 n’ahyɛse wɔ John Agyekum Kofour n’aban mu. Nna ɔyɛ aban kasamafo fa adansi ho.

 Mbrahyɛbaguanyi 
Ogyinaa 2008 abatow no  maa Evalue Gwira abatow mpasoado. Odzii nkunyim wɔ nyimpa a nna osi do dada no do, Kojo Armah a ofi Convention People’s Party mu dɛ onyaa aba 11,671. Wɔ mbrahyɛbagua enum a ɔwɔ amambu a ɔtɔ do anan no mu no, ɔsom a ɔka ahyɛase no akwan na akwantu kuw ho na ekyir yi ɔbɛyɛɛ abadziekyir wɔ dawurbɔ kuw ho. Ekyir yi ɔbɛkaa Bisinɛse kuw a ɔwɔ mbrahyɛbaguafie ho. Odzii nkogu wɔ 2008 dɛ ogyinaa dɛ wɔnto aba mma no na ɔmbɛyɛ mbrahyɛbaguanyi bio. ɔsan so gyinaa bio wɔ 2016 mbrahyɛbagua abatow no mu hɔ na odzii nkunyim wɔ odzii nkunyim wɔ nyimpa osi do no, Kweku Tanikyi Kesse a ofi NDC mu, onyaa aba 11,641 fir 20,179 mu a ɔkyerɛ  ɔha mu nkyekyɛ mu 57.7% wɔ abatow no nyinara mu.

 Ɔsoafo a ɔhwɛ nsrahwɛ do 
Sanda bosoom mu wɔ afe 2017 mu no, ɔmampanyin Akkufo-Addo yii Afeku dɛ ɔmfa dzibew dɛ ɔbɛyɛ ɔsoafo a ɔhwɛ nsrahwɛ do. Dɛ ɔyɛ Soafo a ɔhwɛ nsrahwɛ do no, otuu akwan kɔr mbeambea nsrahwɛ wɔ ne man yi mu na mbea mpo a nsrahwɛ botum akɔ hɔ.

Ebɔw bosoom wɔ 2017 mu no, otuu kwan kɔr China, hɔ na ɔnye hɔn a wɔdze hɔn sika hyɛ dwumadzi bi mu hyiae na ɔdaa nsrahwɛ bea na adzeyɛ na Ghanafo hɔn amambra edzi.

Woyii Afeku dɛ guamutsenanyi maa kandzifo dwumadzifo dze maa United Nations wiadze afanaa nsrahwɛ kuw (UNWTO). Wɔdaa iyi edzi wɔ Sanda 25, 2018 mu.

 Twe ma montwe ho nhwehɛmu 
Ansaana mbrahyɛbaguafo rebɛpaw hɔn a wɔnye no bedzi dɛm dwuma no, amandzɛɛbɔ bi baa dɛ Catherine na no kun yɛ wɔrobɔ ban wɔ birikyi akɔ do wɔ 2007 mu. Amandzɛɛbɔ kyerɛɛ dɛ Afekufo no Nkran High Court ahyɛ hɔn ketsee dɛ wontua $217,464.00 na 50% mfaso mma Amerika awarfo bi, Patricia na Bill Gick, wɔdze ewisɛm too hɔn do. Catherine na no kun enntum enndzi Kɔɔto nhyehyɛɛ no do. Nhyɛdo kuw bi a wɔfrɛ hɔnho dɛ nokwardzi na nkontaabu amambu dze too ɔmampanyin Akuffo- Addo enyim dɛ onyi no mfi no soafo dzibew hɔ. Ber a kuw no bisaa no no, Afeku daa no edzi dɛ akatua nkɔe osiandɛ asɛm no ntsenado bio a wɔpɛɛ dɛ wɔyɛ no 2013 no mbrɛana woribetsie; no dɛm ntsi, wonkotum ebu atsen.

No ngye ntum a nyimpa a wɔapaw hɔn wɔ mbrahyɛbaguafie no kɔr do wɔ Kwarkwar 6, 2017. Wɔregye no ato mu no mu no, dɔm kumaa a wɔwɔ mbrahyɛbaguafie no kaa dɛ onnyi ho kwan dɛ wɔgye no to mu osiandɛ ɔnsoom ɔman no afe kor. Dɛ woenntum enngyina annyɛ mbrɛ ɔmambra hyɛ no no nye dɛ nna ɔwɔ Nairobi, Kenya, ɔnye n’awofo wɔ dɛm ber no. Wɔgyee no too mu wɔ Kwarkwar 11, 2017 ber a krataa a onyaa fii ɔkyerɛwfo a ɔwɔ National Service asoɛe dze bɛkyerɛɛ nyimpa a wɔapaw hɔn no. Ngyentum no wɔyɛɛ no nyimpa dodow kwan do.

 Ɔsoafo a ɔnye aban no toto ndzɛmba 
Esusow Aketseaba 2017 mu no, ɔmampanyin Akufo- Addo bɔɔ Afeku dzin kaa asoafo 19 a wɔbɔtsew kuw nye aban atoto ndzɛmba ho. Wɔdze Asoafo 19 no nyinara hɔn edzin kɔr Ghana mbrahyɛbaguafie na Kasafo a ɔwɔ fie hɔ, Rt. Hon. Prof. Mike Ocquaye bɔbɔe. Dɛ ɔyɛ soafo a ɔka aban noho no, Afeku nna ɔka aban no mu ankasa na ɔwɔ dɛ ɔboa wɔ adwenkyerɛ a noho hia a ɔfa ɔman noho.

 N’abrabɔ Mu Nsɛm 
Catherine awar Seth Afeku na ɔno na ɔnye no awo mbofra ebiasa. ɔyɛ kristosomnyi na ɔka Catholic asɔr a ɔwɔ Ghana noho.

Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2017–21